Yella yiwen n urgaz yerwa; d netta i irwan ɣef at taddart-is merra; yesɛa tamurt, iɛell ixeddamen. Akken ad ruḥen ad qelɛen lbaṭaṭa, ad teqqim tin i ḥekkmen igelzeyam, ad ɛeddin a tt-ḥawcen, a sen-yini:  tixxert-as, tixxert-as a tt-ččen yilfan msakit; ula d nuhni ixleqihen-d Rebbi ad ɛicen! Awqet ruḥen ad berzen , ad ikker netta ad iḍegger tiɛeqqayin n webquq i wakken ad ɛelfen. Akken, akken idum lḥal. Ikker issawel-d rrayes-nsen yenna-as :  A ḥeq Rebbi, ay amexluq-ayi i ɣ-ixedmen akka, awqet i ɣyuḥwaj deg teswiɛt n ddiq alama nsellek-it ! Fkan-s kra n wanẓaden n ccɛer-nsen, nnan-as:  Awqet i ɣ-teḥwaǧeḍ, zlef cwiṭ deg ccɛer-nneɣ, anda nella a d-nili ɣer ɣurk. Mi ara ruḥen ad megren; ama d irden ama d timẓin, ad ɛeddin ad leqḍen izellifen neɣ tirdin; neɣ awqet srewten, ad ɛeddin ad ḥawcen irden neɣ timẓin-nni deg lqaɛa, yini-asen:  D acu i d -a i txeddmem akka!Anfet i ugeṭṭuf ad yečč ɣef yiman-is! I ugeṭṭuf deg wacu ara iɛic?. Akken, akken idum lḥal. Rran lbal-nsen igeṭfen-nni, nnanas :  A ḥeq Rebbi, ay amexluq-agi i ɣ-ixedmen akka lxir, wissen ma nessiweḍ a stnerr?!. Ikker iruḥ rrayes igeṭfen ɣur-s yefka-as taḥedduft n weglim-nsen, yenna-as: